ראש העיר רעננה, חיים ברוידא, כינס הבוקר את צוותי הביטחון בעיר לדיון מיוחד בהערכת מצב, בעקבות הירי הבוקר מכיוון עזה לעבר מושב משמרת.
בשלב זה אין כוונה לפתוח את המקלטים הציבוריים ברעננה. "אנחנו עוקבים אחרי הנחיות פיקוד העורף, ובשלב זה החזרה היא לשיגרה" נמסר מהעירייה.
האזעקה באזור השרון עקב טיל שפגע לפנות בוקר פגיעה ישירה במושב משמרת, לא פסחה גם על רעננה. תושבים התעוררו בבהלה לשמע האזעקה וישר הבינו שמדובר במקרה חירום. רבים הודו שהיו בהלם לנוכח היעדר המידע, ולקח זמן עד שהתעדכנו בחדשות.
בהודעה שיצאה הבוקר למוסדות החינוך נאמר - על פי הערכת מצב בפיקוד העורף בשלב זה אין מגבלות , אם יהיו הנחיות מיוחדות נעדכן בהמשך.
אבקש לבצע בכל מוסד היום (בי"ס/גן ילדים) תרגיל כניסה למרחבים מוגנים בכדי לרענן התנהלות לתלמידים ולצוות.